《济南杂兴》
清代·袁佑

山势平临近水亭，白鸥白鹭满沙汀。柳条待雨仍含冻，麦意违春未放青。

冀北九方能识马，济南一老自传经。夜来风起连城响，伏枕关心不可听。

作者简介：直隶东明人，字杜少，号霁轩。康熙十一年拔贡，官内阁中书。十八年，召试博学鸿儒，授翰林院编修。迁中允。所撰《诗》、《礼》、《左》、《史》、《老》、《庄》、《荀》、《杨》、《离骚》、《杜诗》注释皆散佚，存门人所刻《霁轩诗钞》。